1. ΝΟΜΟΣ υπ’ αριθ. 1002 της 28/29 Δεκ. 1979 (ΦΕΚ Α΄ 294) Περί αυξήσεως των συντάξεων των εκ του Δημοσίου συνταξιοδοτουμένων σιδηροδρομικών και ρυθμίσεως ετέρων τινών θεμάτων. Άρθρ.1.-1.Ο βασικός μισθός δια τον κανονισμόν ή την αύξησιν της συντάξεως των, συμφώνως προς το Ν.Δ. 1342/1973 «περί συνταξιοδοτήσεως του μεταφερομένου εις τον Ο.Σ.Ε. προσωπικού των Σ.Ε.Κ. «συνταξιοδοτουμένων εκ του Δημοσίου σιδηροδρομικών, ως ούτος διεμορφώθη κατά την 31.12.1977, αυξάνεται κατά ποσοστόν 17,5% από 1 Ιαν. 1978 και κατά έτερον 17,5% από 1 Ιαν. 1979. Κατά τα αυτά ως άνω ποσοστά και από των αυτών ως άνω χρονολογιών αυξάνονται και αι εκ του Δημοσίου καταβαλλόμεναι συντάξεις αι κανονισθείσαι βάσει των προ του Ν.Δ. 3395/1955 «περί συνταξιοδοτήσεως του προσωπικού των εν Ελλάδι ατμηλάτων σιδηροδρόμων» ισχυουσών διατάξεων. 2.Κατά τα εν τη προηγουμένη παραγράφω οριζόμενα αυξάνονται και τα πάσης φύσεως προσωπικά και αμεταβίβαστα επιδόματα ανικανότητος των εκ του Δημοσίου συνταξιοδοτουμένων σιδηροδρομικών. Άρθρ.2.-1.Αι διατάξεις της παρ. 3 του άρθρ. 1 του Νόμ. 787/1978 «περί αυξήσεως των συντάξεων του Δημοσίου των μη καθοριζομένων επί τη βάσει μισθού ενεργείας και ρυθμίσεως συνταξιοδοτικών θεμάτων κατόπιν του νέου μισθολογίου», έχουν εφαρμογήν και επί των εκ του Δημοσίου συνταξιοδοτουμένων υπαλλήλων του Οργανισμού Σιδηροδρόμων Ελλάδος. Βλ. και άρθρ. 2 Νόμ. 1203/1981, ΦΕΚ Α΄ 249, (ανωτ. σελ. 90,777). 2.Το επίδομα οικογενειακών βαρών, το παρεχόμενον δυνάμει του άρθρ. 3 του Νόμ. 787/1978 εις τους πολιτικούς συνταξιούχους, χορηγείται και εις τους εκ του Δημοσίου συνταξιοδοτουμένους σιδηροδρομικούς, υπό τας αυτάς προϋποθέσεις εφαρμοζομένων αναλόγως των διατάξεων του άρθρου τούτου. 3.Αι διατάξεις των παρ. 1 και 2 του άρθρ. 2 του Νόμ. 479/1976 «περί αντικαταστάσεως και συμπληρώσεως συνταξιοδοτικών τινων διατάξεων  αφορωσών εις το εις σύνταξιν δικαίωμα των υπαλλήλων του ΟΣΕ», έχουν   εφαρμογήν   και  επί των προ της ενάρξεως της ισχύος του ως άνω νόμου εξελθόντων της υπηρεσίας και των οικογενειών αυτών, παρ’ ων η σχετική αίτησις δέον να υποβληθή εντός προθεσμίας ενός έτους από της δημοσιεύσεως του παρόντος νόμου, τα δε οικονομικά αποτελέσματα άρχονται από της 1ης του μηνός της υποβολής της αιτήσεως. Άρθρ.3.-(Κωδικοποιήθηκε στη παρ. 2 άρθρ. 31 Π.Δ. 850/1980 ,ΦΕΚ Α΄ 211, κατωτ. αριθ. 2). Άρθρ.4.-1.(Κωδικοποιήθηκε στο δεύτερο εδάφιο της παρ. 1 άρθρ. 31 Π.Δ. 850/1980,ΦΕΚ Α΄ 211,κατωτ. αριθ. 2). 2.Αι διατάξεις της προηγουμένης παραγράφου έχουν εφαρμογήν και επί των εξελθόντων ήδη της υπηρεσίας και των οικογενειών αυτών, παρ’ ων η σχετική αίτησις δέον να υποβληθή εντός προθεσμίας ενός έτους από της δημοσιεύσεως του παρόντος νόμου, η δε ηυξημένη σύνταξις ορίζεται πληρωτέα από της πρώτης του μηνός της χρονολογίας εκδόσεως της σχετικής πράξεως ή αποφάσεως. 3.(Κωδικοποιήθηκε στη παρ. 2 άρθρ. 32 Π.Δ. 850/1980 ,ΦΕΚ Α΄ 211, κατωτ. αριθ. 2). Άρθρ.5.-1.Τα εκ της εφαρμογής του άρθρ. 1 του παρόντος νόμου προκύπτοντα ποσά, στρογγυλοποιούνται εις την επόμενην δεκάδα. 2.Δια την εφαρμογήν του παρόντος νόμου δεν έχει ισχύν ο χρονικός περιορισμός της διατάξεως της παρ. 1 του άρθρ. 23 του Ν.Δ. 3395/1955, όσον αφορά την αναδρομικήν καταβολήν συντάξεων. 3.Κυρούται, αφ’ ης εξεδόθη και έχει ισχύν νόμου η υπ’ αριθ. 19880/489/Μ13/4-6/3.3.1979 απόφασις του Υπουργού των Οικονομικών «περί χορηγήσεως μηνιαίως προκαταβολής στις συντάξεις των εκ του Δημοσίου συνταξιοδοτουμένων σιδηροδρομικών έναντι αυξήσεως από 1.1.1979» δημοσιευθείσα εις το υπ’ αριθ. 250/14.3.1979 ΦΕΚ (τεύχος Β΄). 4.Η χορηγηθείσα προκαταβολή, δια της υπ’ αριθ. 21550/6.3.1978 αποφάσεως του Υπουργού των Οικονομικών, κυρωθείσης δια του άρθρ. 6 του Νόμ. 787/1978 και δια της εις την προηγουμένην παράγραφον αναφερομένης, συμψηφίζεται μετά της κατά τα εν άρθρ. 1 και παρ. 1 του άρθρ. 2 του παρόντος νόμου χορηγουμένης αυξήσεως. (Αντί για τη σελ. 92,41(α) Σελ. 92,41(β) Τεύχος 1313 Σελ. 3 Συντάξεις Προσωπικού Σιδηροδρόμων 29.Β.δ.1 Άρθρ.6.-Η ισχύς του παρόντος νόμου άρχεται από 1ης Ιαν. 1978, εκτός αν άλλως ορίζεται εις αυτόν.